Indien rejsebrev nr 9
Roce, en katolsk skik fra Mangalor

Det var med spænding vi tog til Roce på Grand Hotel Magrath. Vi kørte med vores egen taxi kl 18:30 og det var vist ikke så langt væk. Men her i denne hektiske trafik kan meget gå galt. På grund af ensrettede gader kom vi i en helt anden retning og nåede først lige frem kl 19:05 til modtagelsen.

Susanne, Michael og deres søn Mark, brudgommen samt bruden Kriti tog imod os. Der var hjertelig gensynsglæde da HO mødte dem. Festligheden fandt sted i en stor sal med runde borde. I den ene ende af salen var der en slags scene, hvorpå den stod en dobbelt tronstol. Under musik fra et musikanlæg skred parret ind i salen og satte sig foran alle. Kriti har et stort smil og opfører dig scenevandt. Derpå skulle forældre, bedsteforældre og alle mulige andre op og velsigne dem. Hele tiden buldrede musikken med heftige rytmer. 

Efter nogen tid begyndte grupper af unge piger at danse foran parret, som nu var flyttet ned, så de kunne nyde alle optrædende. Pigerne var i farvestrålende sarier eller anden flot kjole. Mændene opførte også en dans, som de havde gjort sig umage med ved at lave et festligt optrin. Der var en hel del danskere, som var taget til Bangalor på grund af brylluppet, vi fik os en god samtale med mange af dem, men både de indiske piger og mænd var også interesseret i at tale med os. De stillede mere end villigt op til fotografering.
Da der blev fællesdans gik det med hiv og sving oppe på dansegulvet. Hvem var med der? Ja det lykkedes Else at byde HO op og det var vist til glæde for dem begge.

Der blev serveret indiske snaks hele tiden og ved en bar kunne man let drikke sig en pæl i øret. Alt hvad man kan forestille sig, var der i den frie bar.

Hen på aftenen var der en lang buffet med alskens indiske lækkerier. Ingen behøvede at gå sultne hjem.

Ved 12 tiden da maden var spist sluttede aftenen og vi tog hjem efter en herlig oplevelse.
I dag skal vi i den katolske kirke til bryllup der.

Se link til Foto fra Susanne Peris, som jeg allerede har sendt.
